Lokuðu útboði Regins á skuldabréfum þann 5. desember 2019 er lokið . Boðin voru til sölu skuldabréf í nýjum verðtryggðum flokki , REGINN 280130 , sem óskað verður eftir að tekinn verði til viðskipta á Aðalmarkaði Nasdaq Iceland . Skuldabréfaflokkurinn er veðtryggður samkvæmt almennu tryggingafyrirkomulagi félagsins . Samtals bárust tilboð að nafnvirði 2.900 m.kr . Ákveðið var að taka tilboðum að nafnvirði 1.520 m.kr. á ávöxtunarkröfunni 2,75% . Gjalddagi áskrifta og afhending bréfa er fyrirhuguð mánudaginn 16. desember næstkomandi og óskað verður eftir því að hin nýju skuldabréf verði tekin til viðskipta á Aðalmarkaði Nasdaq Iceland í kjölfarið . Fossar markaðir höfðu umsjón með útboðinu fyrir hönd Regins .